nibzard/narodne-novine-full-text-markdown huggingface dataset:
### NN 121/2017 (6.12.2017.), Odluka o sudjelovanju Oružanih snaga Republike Hrvatske u operaciji potpore miru KFOR na Kosovu

HRVATSKI SABOR

2760

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16. i 110/17.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 30. studenoga 2017. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU KFOR NA KOSOVU

I.

U operaciju potpore miru KFOR na Kosovu upućuje se u 2018. godini do 40 pripadnika Oružanih snaga Republike Hrvatske s dva helikoptera Hrvatskoga ratnog zrakoplovstva i protuzračne obrane, uz mogućnost rotacije.

II.

Obvezuje se Vlada Republike Hrvatske da do 31. ožujka 2019. izvijesti Hrvatski sabor o sudjelovanju Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-01/159

Zagreb, 30. studenoga 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 121/2017 (6.12.2017.), Odluka o upućivanju pripadnika Oružanih snaga Republike Hrvatske na dužnostima u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima u operacije i druge aktivnosti u inozemstvu pod vodstvom NATO-a

HRVATSKI SABOR

2763

Na temelju članka 66. stavka 2. Zakona o obrani (»Narodne novine«, br. 73/13., 75/15., 27/16. i 110/17.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 30. studenoga 2017. donio je

ODLUKU

O UPUĆIVANJU PRIPADNIKA ORUŽANIH SNAGA REPUBLIKE HRVATSKE NA DUŽNOSTIMA U NATO ZAPOVJEDNOJ STRUKTURI, NATO STRUKTURI SNAGA I DRUGIM NACIONALNIM (MULTINACIONALNIM) ZAPOVJEDNIŠTVIMA U OPERACIJE I DRUGE AKTIVNOSTI U INOZEMSTVU POD VODSTVOM NATO-a

I.

Pripadnici Oružanih snaga Republike Hrvatske koji su na dužnostima u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima mogu se u 2018. i 2019. godini, po potrebi službe, uputiti u operacije i druge aktivnosti u inozemstvu pod vodstvom NATO-a na zadaće koje su u okviru poslova koje obavljaju na svojim dužnostima.

U operacije i druge aktivnosti u inozemstvu pod vodstvom NATO-a može se istodobno uputiti najviše 80 pripadnika Oružanih snaga Republike Hrvatske iz stavka 1. ove točke.

II.

Obvezuje se Vlada Republike Hrvatske da jedanput godišnje izvijesti Hrvatski sabor o sudjelovanju pripadnika Oružanih snaga Republike Hrvatske iz točke I. ove Odluke u operacijama i drugim aktivnostima u inozemstvu pod vodstvom NATO-a.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-01/156

Zagreb, 30. studenoga 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 121/2017 (6.12.2017.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

HRVATSKI SABOR

2757

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama ureduje pojedina pitanja iz djelokruga Hrvatskoga sabora, koji je Hrvatski sabor donio na sjednici 30. studenoga 2017.

Klasa: 011-01/17-01/102

Urbroj: 71-06-01/1-17-2

Zagreb, 1. prosinca 2017.

Predsjednica
 Republike Hrvatske
 Kolinda Grabar-Kitarović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor u razdoblju:

– od 15. prosinca 2017. do 15. siječnja 2018. i

– od 15. srpnja 2018. do 15. rujna 2018.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranog Hrvatskoga sabora uredbama uređuje pojedina pitanja iz djelokruga Hrvatskoga sabora, osim onih pitanja koja prema Ustavu Republike Hrvatske može uređivati samo Hrvatski sabor i donošenja ili izmjena državnog proračuna te propisivanja poreza.

Članak 3.

Vlada Republike Hrvatske podnijet će Hrvatskome saboru izvješće o donošenju uredbe odmah nakon njezina donošenja, a na svaku sjednicu Hrvatskoga sabora izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora, odnosno na prvo zasjedanje novoizabranog Hrvatskoga sabora izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 115/16.) koje vrijede na dan stupanja na snagu ovoga Zakona ostaju na snazi, a najdulje do 30. lipnja 2018.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 115/16.).

Članak 6.

Ovaj Zakon objavit će se u »Narodnim novinama«, a stupa na snagu 10. prosinca 2017.

Klasa: 022-03/17-01/134

Zagreb, 30. studenoga 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 121/2017 (6.12.2017.), Pravilnik o izmjenama Pravilnika o uvjetima, kriterijima i načinu dodjele potpore u okviru mjere I.22. »Dodana vrijednost, kvaliteta proizvoda i korištenje neželjenog ulova«

Ministarstvo poljoprivrede

2766

Na temelju članka 55. stavka 6. Zakona o morskom ribarstvu (»Narodne novine«, broj 62/17), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE I.22. »DODANA VRIJEDNOST, KVALITETA PROIZVODA I KORIŠTENJE NEŽELJENOG ULOVA«

Članak 1.

U Pravilniku o uvjetima kriterijima i načinu dodjele potpore u okviru mjere I.22. »Dodana vrijednost, kvaliteta proizvoda i korištenje neželjenog ulova« (»Narodne novine«, broj 84/17), u članku 7. stavku 4. riječi: »članka 59. stavka 3.« zamjenjuju se riječima: »članka 55. stavka 4.«.

Članak 2.

U članku 8. stavak 6. mijenja se i glasi:

»(6) Potpora se dodjeljuje po korisniku, a najviši iznos koji se može ostvariti propisuje se Natječajem.«

Stavci 7. i 8. brišu se.

Članak 3.

U članku 9. stavku 3. riječi: »stavaka 5. i 8.« zamjenjuju se riječima: »stavaka 5. i 6.«.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/17-01/490

Urbroj: 525-13/1081-17-3

Zagreb, 27. studenoga 2017.

Ministar poljoprivrede
 Tomislav Tolušić, dipl. iur., v. r.
### NN 121/2017 (6.12.2017.), Pravilnik o izmjenama Pravilnika o rasporedu sredstava za održavanje, rekonstrukciju i građenje županijskih i lokalnih cesta županijskim upravama za ceste u 2017. godini

MINISTARSTVO MORA, PROMETA I INFRASTRUKTURE

2768

Na temelju članka 92. stavak 2. Zakona o cestama (»Narodne novine« br. 84/2011, 22/2013, 54/2013, 148/2013 i 92/2014), ministar mora, prometa i infrastrukture donosi

PRAVILNIK

O IZMJENAMA PRAVILNIKA O RASPOREDU SREDSTAVA ZA ODRŽAVANJE, REKONSTRUKCIJU I GRAĐENJE ŽUPANIJSKIH I LOKALNIH CESTA ŽUPANIJSKIM UPRAVAMA ZA CESTE U 2017. GODINI

Članak 1.

U Pravilniku o rasporedu sredstava za održavanje, rekonstrukciju i građenje županijskih i lokalnih cesta županijskim upravama za ceste u 2017. godini (»Narodne novine« br. 28/2017 i 52/2017) članak 1. mijenja se i glasi:

»Ovim Pravilnikom se županijskim upravama za ceste raspoređuju sredstva za održavanje, rekonstrukciju i građenje županijskih i lokalnih cesta iz sredstava koja će Hrvatske ceste d.o.o. ostvariti u 2017. godini temeljem članka 91. Zakona o cestama.

Ukupna izdvajanja Hrvatskih cesta d.o.o. iz stavka 1. ovoga članka iznose 78.000.000,00 kuna.«

Članak 2.

Članak 5. mijenja se i glasi:

»Sredstva u iznosu od 55.000.000,00 kuna rasporedit će se temeljem Odluke o rasporedu sredstava za interventne zahvate prema posebnom nalogu ministra županijskim upravama za ceste u 2017. godini u roku od 30 dana od dana donošenja ovog Pravilnika.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/17-04/07

Urbroj: 530-05-3-2-2-17-8

Zagreb, 29. studenoga 2017.

Ministar
 Oleg Butković, v. r.
### NN 121/2017 (6.12.2017.), Odluka o izmjenama Odluke o porezima Općine Barban

Općina Barban

2774

Na temelju članka 42. Zakona o lokalnim porezima (»Narodne novine« br. 115/2016 i 101/2017) i članka 24. Statuta Općine Barban (»Službene novine Općine Barban«, br. 22/2013.), Općinsko vijeće Općine Barban na svojoj 5. sjednici održanoj 22. studenoga 2017.godine donosi

ODLUKU

O IZMJENAMA ODLUKE O POREZIMA OPĆINE BARBAN

Članak 1.

U Odluci o porezima Općine Barban (»Narodne novine« broj 100/2017) u članku 2. točka 4. briše se.

Članak 2.

U glavi II. VRSTE POREZA naslov Porez na nekretnine i članak 17. brišu se.

Članak 3.

Članak 23. briše se.

Članak 4.

Ova Odluka objavit će se u »Narodnim novinama« te u »Službenim novinama Općine Barban«.

Članak 5.

Ova Odluka stupa na snagu 1. prosinca 2017. godine.

Klasa: 021-05/17-01/11

Urbroj: 2168/06-17-02-3

Barban, 22. studenoga 2017.

OPĆINSKO VIJEĆE OPĆINE BARBAN

Predsjednik
 Toni Uravić, v. r.
### NN 121/2017 (6.12.2017.), Odluka o opozivu generalnog konzula Republike Hrvatske u Saveznoj Republici Njemačkoj, sa sjedištem u Stuttgartu

PREDSJEDNICA REPUBLIKE HRVATSKE

2764

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13 i 127/13) i točke 11. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-02/20, urbroj: 5030115/1-17-07 od 27. studenoga 2017., donosim

ODLUKU

O OPOZIVU GENERALNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ, SA SJEDIŠTEM U STUTTGARTU

SLAVKO NOVOKMET opoziva se dužnosti generalnog konzula Republike Hrvatske u Saveznoj Republici Njemačkoj, sa sjedištem u Stuttgartu i konzularnim ovlastima nad konzularnim područjem koje obuhvaća pokrajinu Baden-Würtemberg.

Ova Odluka stupa na snagu 31. prosinca 2017. godine.

Klasa: 018-07/17-03/04

Urbroj: 71-06-01/1-17-2

Zagreb, 30. studenoga 2017.

Predsjednica
 Republike Hrvatske
 Kolinda Grabar-Kitarović, v. r.
### NN 121/2017 (6.12.2017.), Odluka o izmjenama Odluke o lokalnim porezima Općine Skrad

OPĆINA SKRAD

2778

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i na temelju članka 32. Statuta Općine Skrad (»Službene novine Primorsko-goranske županije« broj 18/13, 28/13 i 8/14) Općinsko vijeće Općine Skrad, na sjednici održanoj 9. studenoga 2017. godine, donijelo je

ODLUKU

O IZMJENAMA ODLUKE O LOKALNIM POREZIMA OPĆINE SKRAD

Članak 1.

U Odluci o lokalnim porezima Općine Skrad (»Službene novine Općine Skrad« broj 6/17) u članku 2. stavku 1. točka 4. briše se.

Članak 2.

Iza članka 16. točka 4. »Porez na nekretnine« i članak 17. brišu se.

Članak 3.

Članak 23. briše se.

Članak 4.

Ova Odluka stupa na snagu osmoga dana od dana objave u »Narodnim novinama«, a objavit će se i u »Službenim novinama Općine Skrad«.

Klasa: 410-01/17-01/7

Urbroj: 2112/04-17-01-01

Skrad, 10. studenoga 2017.

OPĆINSKO VIJEĆE OPĆINE SKRAD

Predsjednik
 Ivan Crnković, bacc. ing. sec., v. r.
### NN 121/2017 (6.12.2017.), Odluka o izmjenama i dopunama Odluke o porezima Općine Podstrana

Općina Podstrana

2780

Na temelju članka 20. stavka 1. Zakona o lokalnim porezima (»Narodne novine« broj 115/16) i članka 31. Statuta Općine Podstrana (»Službeni glasnik Općine Podstrana« broj 7/13), Općinsko vijeće Općine Podstrana, na 5. sjednici Općinskog vijeća održanoj 11. listopada 2017. godine, donijelo je

ODLUKU

O IZMJENAMA I DOPUNAMA ODLUKE O POREZIMA OPĆINE PODSTRANA

Članak 1.

U Odluci o porezima općine Podstrana (»Službeni glasnik Općine Podstrana« broj 19/17), u članku 5. mijenja se stavak 1. tako da isti sada glasi:

Prirez porezu na dohodak plaća se po stopi od 10%.

Članak 2.

Ova Odluka objavit će se u »Narodnim novinama« i »Službenom glasniku Općine Podstrana«, a stupa na snagu 1. siječnja 2018. godine.

Klasa: 021-05/17-01/10

Urbroj: 2181/02-1-17-3

Podstrana, 11. listopada 2017.

Predsjednik
 Općinskog vijeća
 prof. dr. sc. Jugoslav Bagatin, v. r.
### NN 121/2017 (6.12.2017.), Odluka o izmjenama Odluke o gradskim porezima Grada Varaždinskih Toplica

Grad Varaždinske Toplice

2773

Na temelju odredaba članka 17. Zakona o izmjenama Zakona o lokalnim porezima (»Narodne novine«, broj: 101/2017), članka 35. Zakona o lokalnoj i područnoj (regionalnoj) samoupravi (»Narodne novine«, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15), članka 31. Statuta Grada Varaždinskih Toplica (»Službeni vjesnik Varaždinske županije« broj 7/13, 26/13, 38/13) i članka 26. Poslovnika o radu Gradskog vijeća Grada Varaždinskih Toplica (»Službeni vjesnik Varaždinske županije« broj 7/13 i 26/13), Gradsko vijeće Grada Varaždinskih Toplica, na sjednici održanoj 27. studenoga 2017. godine, donosi

ODLUKU

O IZMJENAMA ODLUKE O GRADSKIM POREZIMA GRADA VARAŽDINSKIH TOPLICA

Članak 1.

Ovom se Odlukom mijenja Odluka o gradskim porezima Grada Varaždinskih Toplica (»Službeni vjesnik Varaždinske županije«, broj: 34/2017, u nastavku skraćeno: Odluka o gradskim porezima) radi njenog usklađivanja, kao općeg akta podzakonske snage, s odredbama mjerodavnog Zakona o izmjenama Zakona o lokalnim porezima (»Narodne novine«, broj: 101/2017).

Članak 2.

U Odluci o gradskim porezima, u članku 2. stavku 1. briše se točka 5) te se iza točke 4) stavlja točka.

U Odluci o gradskim porezima, u članku 2. briše se stavak 2.

Članak 3.

U Odluci o gradskim porezima briše se Odjeljak VII. POREZ NA NEKRETNINE te članak 21., s time da Odjeljak VIII. postaje Odjeljkom VII., Odjeljak IX. Postaje Odjeljkom VIII., a članak 22. postaje člankom 21.

Članak 4.

U Odluci o gradskim porezima brišu se članci 23. i 24., s time da članak 25. postaje člankom 22., a članak 26. postaje člankom 23.

Članak 5.

Ova Odluka objavit će se u »Službenom vjesniku Varaždinske županije« i »Narodnim novinama«, a stupa na snagu osmoga dana od dana objave u »Službenom vjesniku Varaždinske županije«.

Klasa: 415-01/17-01/8

Urbroj: 2186/026-01-17-4

Varaždinske Toplice, 27. studenoga 2017.

Predsjednik Gradskog vijeća
 Franjo Prstec, v. r.
### NN 121/2017 (6.12.2017.), Odluka o izmjeni Odluke o općinskim porezima Općine Dubrava

Općina Dubrava

2779

Na temelju članka 35. Zakona o lokalnoj i područnoj (regionalnoj) samoupravi (»Narodne novine« 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 42. Zakona o lokalnim porezima (»Narodne novine« broj br. 115/2016 i 101/2017), članka 18. Statuta Općine Dubrava (»Glasnik Zagrebačke županije« broj 20/09, 6/10 i 9/13), i članka 63. Poslovnika Općinskog vijeća općine Dubrava (»Glasnik Zagrebačke županije« broj 20/09 i 9/13), Općinsko vijeće Općine Dubrava na 3. sjednici održanoj 27. studenoga 2017. donijelo

ODLUKU

O IZMJENI ODLUKE O OPĆINSKIM POREZIMA OPĆINE DUBRAVA

Članak 1.

U Odluci o općinskim porezima u Općini Dubrava (»Narodne novine« broj 65/17.), točka VI. POREZ NA NEKRETNINE, i članak 14., brišu se.

Dosadašnja točka VII. postaje točka VI.

Članak 2.

Članak 17. Odluke, briše se.

Dosadašnji članci 15., 16., i 18., postaju članci 14., 15., 16. i 17.

Članak 3.

Ova Odluka stupa na snagu osmoga dana od dana objave u »Glasniku Zagrebačke županije«, a objavit će se i u »Narodnim novinama«.

Klasa: 410-01/17-01/2
 Urbroj: 238/05-01-17-5
 Dubrava, 27. studenoga 2017.

Predsjednica
 Kristina Gazec, v. r.
### NN 122/2017 (8.12.2017.), Odluka o izmjeni Odluke o općinskim porezima Općine Gunja

OPĆINA GUNJA

2796

Na temelju članka 4. Zakona o izmjenama Zakona o lokalnim porezima (»Narodne novine« br. 101/17) te članka 29. Statuta Općine Gunja (»Službeni vjesnik« Općine Gunja, broj: 03/13, 05/13, 10/13, 03/15, 05/16 I 03/17), Općinsko vijeće Općine Gunja na svojoj sjednici održanoj 28. studenoga 2017. godine donosi

ODLUKU

O IZMJENI ODLUKE O OPĆINSKIM POREZIMA OPĆINE GUNJA

Članak 1.

U Odluci o općinskim porezima Općine Gunja (»Narodne novine« br. 61/2017) članak 2. briše se.

Članak 2.

Članak 22. briše se.

Članak 3.

Članak 26. briše se.

Članak 4.

Ova Odluka stupa na snagu osmoga dana od dana objave u »Narodnim novinama«.

Klasa: 410-01/17-01/1830

Urbroj: 2212/07-17-1

Gunja, 28. studenoga 2017.

Predsjednik
 Općinskog vijeća
 Boris Nikolić, v. r.
### NN 122/2017 (8.12.2017.), Rješenje Zavoda za unapređivanje zaštite na radu klasa: UP/I-115-01/17-01/17, urbroj: 425-02/2-17-2 od 28. studenoga 2017.

Zavod za unapređivanje zaštite na radu

2787

Na zahtjev društva LSF SIGURNOST d.o.o. iz Zagreba, Lašćinska cesta 96 A, OIB: 04492853234, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

LSF SIGURNOST d.o.o. iz Zagreba, Lašćinska cesta 96 A, OIB: 04492853234, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/17-01/17

Urbroj: 425-02/2-17-2

Zagreb, 28. studenoga 2017.

Ravnatelj
 Vitomir Begović, v. r.
### NN 122/2017 (8.12.2017.), Odluka o izmjeni Odluke o lokalnim porezima i o prirezu porezu na dohodak Grada Zagreba

Grad Zagreb

2790

Na temelju članaka 42. stavka 1. Zakona o lokalnim porezima (»Narodne novine« 115/16 i 101/17) i članka 41. točke 2. Statuta Grada Zagreba (Službeni glasnik Grada Zagreba 23/16), Gradska skupština Grada Zagreba na 6. sjednici, 4. prosinca 2017., donijela je

ODLUKU

O IZMJENI ODLUKE O LOKALNIM POREZIMA I O PRIREZU POREZU NA DOHODAK

Članak 1.

U Odluci o lokalnim porezima i o prirezu porezu na dohodak (Službeni glasnik Grada Zagreba 6/17 i »Narodne novine« 28/17) članak 10. briše se.

Članak 2.

Ova odluka stupa na snagu osmoga dana od dana objave u Službenom glasniku Grada Zagreba i bit će objavljena i u »Narodnim novinama«.

Klasa: 021-05/17-01/344

Urbroj: 251-01-05-17-5

Zagreb, 4. prosinca 2017.

Predsjednik
 Gradske skupštine
 dr. sc. Andrija Mikulić, v. r.
### NN 122/2017 (8.12.2017.), Rješenje o dodjeli naziva »Referentni centar Ministarstva zdravstva za racionalnu psihofarmakoterapiju i druge biološke metode liječenja u psihijatriji« Klinici za psihijatriju Kliničkog bolničkog centra Zagreb

Ministarstvo zdravstva

2786

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za psihijatriju Kliničkog bolničkog centra Zagreb, dodjeljuje se naziv »Referentni centar Ministarstva zdravstva za racionalnu psihofarmakoterapiju i druge biološke metode liječenja u psihijatriji« na vrijeme od pet godina.

2. Klinika za psihijatriju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za racionalnu psihofarmakoterapiju i druge biološke metode liječenja u psihijatriji«.

3. »Referentni centar Ministarstva zdravstva za racionalnu psihofarmakoterapiju i druge biološke metode liječenja u psihijatriji« Klinike za psihijatriju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/16-01/18
 Urbroj: 534-03-2-2/7-17-24
 Zagreb, 27. studenoga 2017.

Ministar
 prof. dr. sc. Milan Kujundžić, v. r.
### NN 122/2017 (8.12.2017.), Uredba o visini minimalne plaće

Vlada Republike Hrvatske

2781

Na temelju članka 7. Zakona o minimalnoj plaći (»Narodne novine«, broj 39/13), Vlada Republike Hrvatske je na sjednici održanoj 7. prosinca 2017. godine donijela

UREDBU

O VISINI MINIMALNE PLAĆE

Članak 1.

Visina minimalne plaće za razdoblje od 1. siječnja 2018. godine do 31. prosinca 2018. godine utvrđuje se u bruto iznosu od 3.439,80 kuna.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2018. godine.

Klasa: 022-03/17-03/83

Urbroj: 50301-25/06-17-1

Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 122/2017 (8.12.2017.), Uredba o izmjeni i dopuni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

2782

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 7. prosinca 2017. godine donijela

UREDBU

O IZMJENI I DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13, 72/13, 151/13, 9/14, 40/14, 51/14, 77/14, 83/14 – ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 – ispravak i 74/17), u članku 9. podstavku a) Položaji I. vrste, točka 3. mijenja se i glasi:

|  |  |
| --- | --- |
| »3. ravnatelji ustanove kulture i zaklade u kulturi  kojima je osnivač Republika Hrvatska | 2,813«. |

U točki 4. riječi: »ravnatelji ustanove kulture i zaklade u kulturi kojima je osnivač Republika Hrvatska,« brišu se.

U točki 5. iza riječi: »Moderne galerije Zagreb« dodaju se riječi:

»pomoćnik ravnatelja Hrvatskog audiovizualnog centra

pomoćnik ravnatelja Hrvatskog memorijalno-dokumentacijskog centra Domovinskog rata

pomoćnik ravnatelja Međunarodnog centra za podvodnu arheologiju u Zadru«.

U podstavku b) Radna mjesta I. vrste, točki 7. iza riječi: »arhivist specijalist« dodaju se riječi: »tutti-glazbenici«.

U točki 10. riječi: »tutti-glazbenici« brišu se.

U podstavku d) Radna mjesta III. vrste, točki 1. iza riječi: »restaurator majstor« dodaje se riječ: »staklopuhač«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-03/87

Urbroj: 5030127/12-17-2

Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 122/2017 (8.12.2017.), Odluka o izmjenama i dopunama Odluke o općinskim porezima Općine Sračinec

Općina Sračinec

2794

Na temelju članka 20. stavka 1. i članka 42. Zakona o lokalnim porezima (»Narodne novine«, broj 115/16 i 101/17), članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – Ispravak) i članka 36. Statuta Općine Sračinec (»Službeni vjesnik Varaždinske županije«, broj 14/13 i 27/13), Općinsko vijeće Općine Sračinec, na 4. sjednici održanoj 4. prosinca 2017. godine, donosi

ODLUKU

O IZMJENAMA I DOPUNAMA ODLUKE O OPĆINSKIM POREZIMA OPĆINE SRAČINEC

Članak 1.

U Odluci o općinskim porezima Općine Sračinec (»Narodne novine«, broj 95/17 i »Službeni vjesnik Varaždinske županije«, broj 52/17), u članku 2. točka 5. briše se.

Članak 2.

U glavi II. Odjeljak 5. »Porez na nekretnine« i članak 18. brišu se.

Članak 3.

U članku 21. stavak 1. briše se.

Članak 4.

Članak 22. briše se.

Članak 5.

Ova Odluka stupa na snagu osmoga dana od dana objave u »Narodnim novinama«, a objavit će se i u »Službenom vjesniku Varaždinske županije«.

Klasa: 410-01/17-01/02

Urbroj: 2186/07-01-02-17-1

Sračinec, 4. prosinca 2017.

Predsjednica
 Stanka Miko, v. r.
### NN 122/2017 (8.12.2017.), Odluka o izmjenama Odluke o porezima Grada Daruvara

Grad Daruvar

2792

Na temelju članka 20. i 42. Zakona o lokalnim porezima (»Narodne novine«, broj 115/16 i 101/17) i članka 42. stavka 1. alineje 9. Statuta Grada Daruvara (»Službeni glasnik Grada Daruvara«, broj 1/13), Gradsko vijeće Grada Daruvara na svojoj 4. sjednici održanoj 29. studenoga 2017. g. donijelo je

ODLUKU

O IZMJENAMA ODLUKE O POREZIMA GRADA DARUVARA

Članak 1.

U Odluci o porezima Grada Daruvara (»Narodne novine« br. 65/17) u članku 2. točka 5. briše se.

Članak 2.

Članak 18. briše se.

Članak 3.

Članak 24. briše se.

Članak 4.

Ova Odluka objavit će se u »Narodnim novinama« i »Službenom glasniku Grada Daruvara«, a stupa na snagu osmoga dana od dana objave u »Narodnim novinama«.

Klasa: 410-01/17-01/03

Urbroj: 2111/01-01-17-2

Daruvar, 29. studenoga 2017.

Predsjednica Gradskog vijeća
 Snježana Sabo, v. r.
### NN 122/2017 (8.12.2017.), Odluka o izmjenama Odluke o porezima Grada Rijeke

Grad Rijeka

2791

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 46. Statuta Grada Rijeke (»Službene novine Primorsko-goranske županije« broj 24/09, 11/10 i 5/13 i »Službene novine Grada Rijeke« broj 7/14 i 7/16 – pročišćeni tekst), Gradsko vijeće Grada Rijeke, na sjednici 28. studenoga 2017. godine, donijelo je

ODLUKU

O IZMJENAMA ODLUKE O POREZIMA GRADA RIJEKE

Članak 1.

U Odluci o porezima Grada Rijeke (»Narodne novine« broj 34/17 i »Službene novine Grada Rijeke« broj 3/17) članak 2. mijenja se i glasi:

»Gradu pripadaju sljedeći porezi:

1. prirez porezu na dohodak,

2. porez na potrošnju,

3. porez na kuće za odmor.«

Članak 2.

U glavi II. odjeljak 4. »Porez na nekretnine« i članak 14. brišu se.

Članak 3.

U članku 19. stavak 2. briše se.

Članak 4.

Ova Odluka objavit će se u »Narodnim novinama« i »Službenim novinama Grada Rijeke«, a stupa na snagu 1. siječnja 2018. godine.

Klasa: 021-05/17-01/103

Urbroj: 2170-01-16-00-17-2

Rijeka, 28. studenoga 2017.

GRADSKO VIJEĆE GRADA RIJEKE

Predsjednik
 Gradskog vijeća
 Tihomir Čordašev, v. r.
### NN 122/2017 (8.12.2017.), Odluka o II. izmjeni i dopuni Odluke o gradskim porezima Grada Visa

Grad Vis

2793

Na temelju članka 20. i članka 42. stavka 1. Zakona o lokalnim porezima (»Narodne novine«, br. 115/16 i 101/17), te članaka 34. i 101. Statuta Grada Visa (»Službeni glasnik Grada Visa«, br. 1/13 i 2/13), Gradsko vijeće Grada Visa na svojoj 3. sjednici održanoj 30. studenoga 2017. donosi

ODLUKU

O II. IZMJENI I DOPUNI ODLUKE O GRADSKIM POREZIMA GRADA VISA

Članak 1.

U Odluci o gradskim porezima Grada Visa (»Službeni glasnik Grada Visa« br. 4/17 i 5/17) u članku 2. stavku 1. točka 4. briše se.

Članak 2.

Glava V. POREZ NA NAKRETNINE briše se.

Dosadašnje glave VI. I VII. postaju glave V. i VI.

Dosadašnji članci 21., 22., 23. i 24. postaju članci 20., 21., 22. i 23.

Članak 3.

Članak 25. briše se.

Dosadašnji članci 26. i 27. postaju članci 24. i 25.

Članak 4.

Ova Odluka stupa na snagu osmoga dana od dana objave u »Službenom glasniku Grada Visa.«

Ista Odluka objavit će se i u »Narodnim novinama«.

Klasa: 410-01/17-10/04

Urbroj: 2190/01-01-17-07

Vis, 30. studenoga 2017.

Predsjednik
 Gradskog vijeća Grada Visa
 Marinko Zubčić, v. r.
### NN 123/2017 (12.12.2017.), Odluka o izmjenama Odluke o porezima Općine Bedenica

OPĆINA BEDENICA

2809

Na temelju članka 17. Zakona o izmjenama Zakona o lokalnim porezima (»Narodne novine« 101/17) i članka 36. Statuta Općine Bedenica (»Glasnik Općine Bedenica« br. 6/09 i 1/13), Općinsko vijeće Općine Bedenica na 4. sjednici održanoj 15. studenoga 2017. godine donosi

ODLUKU

O IZMJENAMA ODLUKE O POREZIMA OPĆINE BEDENICA

Članak 1.

U Odluci o porezima Općine Bedenica (»Narodne novine« broj 59/17) u članku 2. točka 5. se briše.

Članak 2.

Članak 11. briše se.

Članak 3.

Članak 12. briše se.

Članak 4.

Ova Odluka stupa na snagu osmoga dana od dana objave u »Narodnim novinama«, a bit će objavljena i u »Glasniku Općine Bedenica«.

Klasa: 410-01/17-01/1

Urbroj: 238/01-01-17-2

Bedenica, 15. studenoga 2017.

Predsjednica
 Općinskog vijeća
 Ines Škof, v. r.
### NN 123/2017 (12.12.2017.), Odluka o imenovanju županijskog državnog odvjetnika u Županijskom državnom odvjetništvu u Zagrebu

Državnoodvjetničko vijeće

2803

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 51. sjednici održanoj 16. studenoga 2017.,

odlučilo je

I. Dr. sc. IVAN GLAVIĆ, zamjenik općinskog državnog odvjetnika u Općinskom državnom odvjetništvu u Zagrebu imenuje se za zamjenika županijskog državnog odvjetnika u Županijskom državnom odvjetništvu u Zagrebu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-22/2017-5

Zagreb, 16. studenoga 2017.

Predsjednik
 Državnoodvjetničkog vijeća
 Dražen Jelenić, v. r.
### NN 123/2017 (12.12.2017.), Odluka o imenovanju zamjenika županijskog državnog odvjetnika u Županijskom državnom odvjetništvu u Puli - Pola

DRŽAVNOODVJETNIČKO VIJEĆE

2804

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 51. sjednici održanoj 16. studenoga 2017.,

odlučilo je

I. VLADO ŠĆUR, zamjenik općinskog državnog odvjetnika u Općinskom državnom odvjetništvu u Puli – Pola imenuje se za zamjenika županijskog državnog odvjetnika u Županijskom državnom odvjetništvu u Puli – Pola.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-23/2017-6

Zagreb, 16. studenoga 2017.

Predsjednik
 Državnoodvjetničkog vijeća
 Dražen Jelenić, v. r.
### NN 123/2017 (12.12.2017.), Odluka o izmjenama Odluke o gradskim porezima Grada Ivanić-Grada

Grad Ivanić-Grad

2807

Na temelju članka 20. Zakona o lokalnim porezima (»Narodne novine«, broj 115/2016 i 115/2017), članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst), članka 35. Statuta Grada Ivanić-Grada (Službeni glasnik broj 02/14), Gradsko vijeće Grada Ivanić-Grada na svojoj 5. sjednici održanoj 30. studenoga 2017. godine donijelo je

ODLUKU

O IZMJENAMA ODLUKE O GRADSKIM POREZIMA GRADA IVANIĆ-GRADA

Članak 1.

Ovom Odlukom mijenja se Odluka o gradskim porezima Grada Ivanić-Grada (Službeni glasnik broj 02/2017).

Članak 2.

Članci 3., 21. i 24. Odluke o gradskim porezima Grada Ivanić-Grada brišu se.

Članak 3.

U članku 23. stavak 2. Odluke o gradskim porezima Grada Ivanić-Grada briše se.

Članak 4.

Ostali članci Odluke o gradskim porezima Grada Ivanić-Grada (Službeni glasnik Grada Ivanić-Grada, broj 02/17) ostaju neizmijenjeni.

Članak 5.

Ova Odluka stupa na snagu osmoga dana od dana objave, a objavit će se u Službenom Glasniku Grada Ivanić-Grada.

Klasa: 021-05/17-01/7
 Urbroj: 238/10-02-17-5
 Ivanić-Grad, 30. studenoga 2017.

Predsjednik Gradskog vijeća
 Željko Pongrac, pravnik kriminalist, v. r.
### NN 123/2017 (12.12.2017.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2802

Na temelju članka 81. Ustava Republike Hrvatske i članka 13. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 6. prosinca 2017. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 5. prosinca 2017. započelo je mirovanje zastupničkog mandata zastupnika dr. sc. IVANA KOVAČIĆA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati ANTE PRANIĆ mag. ing.

Klasa: 021-14/17-01/30

Zagreb, 6. prosinca 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 123/2017 (12.12.2017.), Indeks proizvođačkih cijena industrijskih proizvoda na domaćem tržištu u studenome 2017.

Državni zavod za
 statistiku

2805

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2017.

Indeks proizvođačkih cijena industrijskih proizvoda na domaćem tržištu u studenome 2017. u odnosu na listopad 2017. iznosi 101,4.

Klasa: 954-02/17-01/06

Urbroj: 555-06-03-03-17-24

Zagreb, 8. prosinca 2017.

Ravnatelj
 Marko Krištof, v. r.
### NN 123/2017 (12.12.2017.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2801

Na temelju članka 81. Ustava Republike Hrvatske i članka 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 8. prosinca 2017. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 1. prosinca 2017. započelo je mirovanje zastupničkog mandata zastupnika prof. dr. sc. DRAGE PRGOMETA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati STIPO ŠAPINA.

Klasa: 021-14/17-01/32

Zagreb, 8. prosinca 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 123/2017 (12.12.2017.), Odluka o izmjenama i dopuni Odluke o porezima Općine Raša

Općina Raša

2808

Na temelju članka 17. Zakona o izmjenama zakona o lokalnim porezima (»Narodne novine« broj 101/17) i članka 26. Statuta Općine Raša (»Službene novine Općine Raša« broj 4/09. i 5/13.) Općinsko vijeće Općine Raša na sjednici održanoj 29. studenoga 2017. godine donijelo je

ODLUKU

O IZMJENAMA I DOPUNI ODLUKE O
 POREZIMA OPĆINE RAŠA

Članak 1.

U uvodu Odluke o porezima Općine Raša (»Narodne novine« broj 78/17. i »Službene novine Općine Raša« broj 6/17.) iza broja »115/16« dodaje se zarez i broj »101/17«.

Članak 2.

Članak 12. briše se.

Članak 3.

Dosadašnji članak 13. postaje članak 12.

Članak 4.

Ova Odluka objavit će se u »Narodnim novinama« i »Službenim novinama Općine Raša«, a stupa na snagu osmoga dana od dana objave u »Službenim novinama Općine Raša«.

Klasa: 021-05/17-01/8
 Urbroj: 2144/02-03-17-11
 Raša, 29. studenoga 2017.

Predsjednik
 Općinskog vijeća
 Željko Zahtila, v. r.
### NN 125/2017 (15.12.2017.), Odluka o izmjenama i dopunama Odluke o općinskim porezima Općine Veliki Bukovec

Općina Veliki Bukovec

2855

Na temelju članka 17. Zakona o izmjenama i dopunama Zakona o lokalnim porezima (»Narodne novine« broj 101/17) i članka 31. Statuta Općine Veliki Bukovec (»Službeni vjesnik Varaždinske županije« broj 18/13), Općinsko vijeće Općine Veliki Bukovec na 7. sjednici održanoj 13. studenoga 2017. donijelo je

ODLUKU

O IZMJENAMA I DOPUNAMA ODLUKE O OPĆINSKIM POREZIMA OPĆINE VELIKI BUKOVEC

Članak 1.

U Odluci o općinskim porezima Općine Veliki Bukovec (»Narodne novine« broj 78/17) u članku 2. točka 4. briše se.

Članak 2.

Točka 4. »Porez na nekretnine« i članak 13. brišu se.

Članak 3.

Ova Odluka stupa na snagu osmoga dana od dana objave u »Narodnim novinama«, a objavit će se i u »Službenom vjesniku Varaždinske županije«.

Klasa: 410-01/17-01/03

Urbroj: 2186/028-01-17-2

Veliki Bukovec, 13. studenoga 2017.

Predsjednica Općinskog vijeća
 Jasenka Zdelar, v. r.
### NN 125/2017 (15.12.2017.), Odluka o izmjenama Odluke o gradskim porezima Grada Dubrovnika

Grad Dubrovnik

2849

Na temelju članka 3. Zakona o izmjenama Zakona o lokalnim porezima (»Narodne novine«, broj 101/17.) i članka 32. Statuta Grada Dubrovnika (»Službeni glasnik Grada Dubrovnika«, broj 4/09., 6/10., 3/11., 14/12., 5/13., 6/13. – pročišćeni tekst i 9/15.) Gradsko vijeće Grada Dubrovnika na 6. sjednici održanoj 6. studenoga 2017., donijelo je

ODLUKU

O IZMJENAMA ODLUKE O GRADSKIM POREZIMA GRADA DUBROVNIKA

Članak 1.

U Odluci o gradskim porezima Grada Dubrovnika (»Narodne novine«, br. 49/17., »Službeni glasnik Grada Dubrovnika«, br. 11/17.) u dijelu II. »Vrste poreza« članku 2. stavku 1. točka 4. briše se.

Članak 2.

U dijelu II. »Vrste poreza« glava 4. »Porez na nekretnine« i članak 13. brišu se.

Članak 3.

U dijelu III. »Prijelazne i završne odredbe« u članku 18. stavak 2. briše se.

Članak 4.

Ova Odluka objavit će se u »Narodnim novinama« i »Službenom glasniku Grada Dubrovnika«, a stupa na snagu osmoga dana od dana objave u »Narodnim novinama«.

Klasa: 410-01/17-01/03

Urbroj: 2117/01-09-17-6

Dubrovnik, 6. studenoga 2017.

Predsjednik Gradskog vijeća
 mr. sc. Marko Potrebica, v. r.
### NN 125/2017 (15.12.2017.), Odluka o izmjenama Odluke o općinskim porezima Općine Kistanje

Općina Kistanje

2854

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 17. Zakona o izmjenama zakona o lokalnim porezima (»Narodne novine« broj 115/16, 101/17), te članka 32. Statuta Općine Kistanje (»Službeni vjesnik Šibensko-kninske županije« broj 8/09, 15/10. i 4/13.), Općinsko vijeće Općine Kistanje, na 3. sjednici održanoj 24. listopada 2017. godine donijelo je

ODLUKU

O IZMJENAMA ODLUKE O OPĆINSKIM POREZIMA OPĆINE KISTANJE

Članak 1.

U Odluci o općinskim porezima Općine Kistanje (»Službeni vjesnik Šibensko-kninske županije«, broj 5/2017) i (»Narodne novine«, broj 38/2017), članka 2. briše se.

Članak 2.

Poglavlje VI. »Porezi na nekretnine«, s člankom 19., briše se.

Članak 3.

U poglavlju VIII. »Prijelazne i završne odredbe«, članak 27. briše se.

Članak 4.

Ova Odluka stupa na snagu osmoga dana od objave u »Službenom vjesniku Šibensko-kninske županije« i u »Narodnim novinama«.

Klasa: 410-01/17-01/5
 Urbroj: 2182/16-01-17-2
 Kistanje, 24. listopada 2017.

OPĆINSKO VIJEĆE OPĆINE KISTANJE

Predsjednik
 Marko Sladaković, v. r.
### NN 125/2017 (15.12.2017.), Rješenje o imenovanju predstojnice Ureda državne uprave u Bjelovarsko-bilogorskoj županiji

VLADA REPUBLIKE HRVATSKE

2823

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 7. prosinca 2017. godine donijela

RJEŠENJE

O IMENOVANJU PREDSTOJNICE UREDA DRŽAVNE UPRAVE U BJELOVARSKO-BILOGORSKOJ ŽUPANIJI

Imenuje se MARIJA JUNGIĆ predstojnicom Ureda državne uprave u Bjelovarsko-bilogorskoj županiji, na razdoblje od četiri godine.

Klasa: 080-02/17-01/512
 Urbroj: 50301-15/07-17-02
 Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 125/2017 (15.12.2017.), Rješenje o imenovanju predstojnika Ureda državne uprave u Brodsko-posavskoj županiji

VLADA REPUBLIKE HRVATSKE

2824

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 7. prosinca 2017. godine donijela

RJEŠENJE

O IMENOVANJU PREDSTOJNIKA UREDA DRŽAVNE UPRAVE U BRODSKO-POSAVSKOJ ŽUPANIJI

Imenuje se PETAR ANTUNOVIĆ predstojnikom Ureda državne uprave u Brodsko-posavskoj županiji, na razdoblje od četiri godine.

Klasa: 080-02/17-01/513
 Urbroj: 50301-15/07-17-02
 Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 125/2017 (15.12.2017.), Rješenje o imenovanju predstojnika Ureda državne uprave u Dubrovačko-neretvanskoj županiji

VLADA REPUBLIKE HRVATSKE

2825

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 7. prosinca 2017. godine donijela

RJEŠENJE

O IMENOVANJU PREDSTOJNIKA
 UREDA DRŽAVNE UPRAVE
 U DUBROVAČKO-NERETVANSKOJ ŽUPANIJI

Imenuje se BALDO PUŠIĆ predstojnikom Ureda državne uprave u Dubrovačko-neretvanskoj županiji, na razdoblje od četiri godine.

Klasa: 080-02/17-01/514
 Urbroj: 50301-15/07-17-02
 Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 125/2017 (15.12.2017.), Rješenje o imenovanju predstojnika Ureda državne uprave u Međimurskoj županiji

VLADA REPUBLIKE HRVATSKE

2826

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 7. prosinca 2017. godine donijela

RJEŠENJE

O IMENOVANJU PREDSTOJNIKA
 UREDA DRŽAVNE UPRAVE U
 MEĐIMURSKOJ ŽUPANIJI

Imenuje se BRANIMIR POSAVEC predstojnikom Ureda državne uprave u Međimurskoj županiji, na razdoblje od četiri godine.

Klasa: 080-02/17-01/515
 Urbroj: 50301-15/07-17-02
 Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 125/2017 (15.12.2017.), Rješenje o imenovanju predstojnice Ureda državne uprave u Osječko-baranjskoj županiji

VLADA REPUBLIKE HRVATSKE

2827

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 7. prosinca 2017. godine donijela

RJEŠENJE

O IMENOVANJU PREDSTOJNICE UREDA DRŽAVNE UPRAVE U OSJEČKO-BARANJSKOJ ŽUPANIJI

Imenuje se KATA KOVAČEVIĆ predstojnicom Ureda državne uprave u Osječko-baranjskoj županiji, na razdoblje od četiri godine.

Klasa: 080-02/17-01/516
 Urbroj: 50301-15/07-17-02
 Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 125/2017 (15.12.2017.), Rješenje o imenovanju predstojnice Ureda državne uprave u Požeško-slavonskoj županiji

VLADA REPUBLIKE HRVATSKE

2828

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 7. prosinca 2017. godine donijela

RJEŠENJE

O IMENOVANJU PREDSTOJNICE UREDA DRŽAVNE UPRAVE U POŽEŠKO-SLAVONSKOJ ŽUPANIJI

Imenuje se OLIVERA BARIČEVIĆ predstojnicom Ureda državne uprave u Požeško-slavonskoj županiji, na razdoblje od četiri godine.

Klasa: 080-02/17-01/517
 Urbroj: 50301-15/07-17-02
 Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 125/2017 (15.12.2017.), Rješenje o imenovanju predstojnice Ureda državne uprave u Primorsko-goranskoj županiji

VLADA REPUBLIKE HRVATSKE

2829

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 7. prosinca 2017. godine donijela

RJEŠENJE

O IMENOVANJU PREDSTOJNICE UREDA DRŽAVNE UPRAVE U PRIMORSKO-GORANSKOJ ŽUPANIJI

Imenuje se INGRID MRĐEN predstojnicom Ureda državne uprave u Primorsko-goranskoj županiji, na razdoblje od četiri godine.

Klasa: 080-02/17-01/518
 Urbroj: 50301-15/07-17-02
 Zagreb, 7. prosinca 2017.

Predsjednik
 mr. sc. Andrej Plenković, v. r.
### NN 125/2017 (15.12.2017.), Rješenje o imenovanju predstojnice Ureda državne uprave u Sisačko-moslavačkoj županiji

VLADA REPUBLIKE HRVATSKE

2830

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 7. prosinca 2017. godine donijela

RJEŠENJE

O IMENOVANJU PREDSTOJNICE UREDA DRŽAVNE UPRAVE U SISAČKO-MOSLAVAČKOJ ŽUPANIJI

Imenuje se SILVIJA DESIĆ BASARIĆ predstojnicom Ureda državne uprave u Sisačko-moslavačkoj županiji, na razdoblje od četiri godine.

Klasa: 080-02/17-01/519
 Urbroj: 50301-15/07-17-02
 Zagreb, 7. prosinca 2017.

Predsjednik
 mr. sc. Andrej Plenković, v. r.